Ulrich Stang

Ulrich Herman Fredrik Stang (født 20. januar 1887 i Stavanger, død 23. oktober 1972) var en norsk diplomat.Fødselsdato hentet fra gravferdsetaten i Oslo  og familiegraven.Legasjonsråd Ulrich Stang er død i Folk og Land den 11. november 1972.Ulrich Stang - Norsk krigsleksikon s. 394 Folketellingen 1910 da han bodde i Balders gate 9 i Kristiania - digitalarkivet.no

Han var sønn av kjøpmann Aimar (Annar) Theophil Herman Fredrik Stang (1857-1898)Fødselsprotokoll og Bertha Rønneberg (1859–1924) fra Stavanger, Folketellingen 1900. Han bodde i Engelsmindegaten 18. hvis bror var høyesterettsadvokaten Hans Johndahl Rønneberg (1867-1941), som fra 1928 hadde vært Den norske frimurerordens stormester. Ulrich Stang var elev ved Kongsgård skole i Stavanger.Stavanger Aftenblad: "Studentene fra 1905", 2. september 1955 s.6.Han ble cand.jur. 1911 og var et par år i ansettelse hos en fjern slektning, skipsreder Jørgen Breder Stang (1874–1950). Fra 1914 var han tilknyttet utenrikstjenesten. 

Han var under krigen medlem av Nasjonal Samling.  

Stang ble i 1949 dømt til 8 års tvangsarbeid, rettighetstap, tap av stillingen som legasjonsråd og inndragning av 15 000 kroner. Han ble frifunnet for tiltalen om å ha holdt tilbake opplysninger om planene for invasjonen av Norge, men ble funnet skyldig i bistand til fienden. Dommen fra 1948 var først på 4 års tvangsarbeid, men dette ble doblet av Høyesterett i 1949 etter en anke fra påtalemyndighetene. Han ble samme år fratatt St. Olavs Orden. 

 Posteringer 
 1914–1915 sekretær og visekonsul ved konsulatet i Bahia, Brasil.Ifølge 17de mai i Rio de Janeiro i Aftenposten den 18. juni 1914, var Stang sekretær ved konsulatet i Bahia. Dette bekreftes av Øvre Richter Frisch i reisebrevet Bahia, tobak og kakao på trykk i Aftenposten den 30. mai 1915
 1915–1922 sekretær i UD, senere byråsjef.
 Stang var sekretær for Utenrikskommisjonen av 1919 som utredet status og videre retning for den norske utenrikstjeneste.Innstilling fra Utenrikskommisjonen av 1919–1920. 2 : Organisasjon av Norges diplomatiske og konsulære representasjon fra 1920.
 1922–1928 legasjonssekretær ved legasjonen i BerlinDen nye legationssekretær i Berlin i Aftenposten den 7. juli 1922.
 1928–1930 legasjonssekretær ved legasjonen i Stockholm
 1930–1934 legasjonssekretær ved legasjonen i Paris
 1934–1940 legasjonssekretær ved legasjonen i Berlin under minister Arne Scheel
 Det var Stang som den 4. april 1940 mottok de første meldinger fra en nederlandsk militærattaché, om at Tyskland planla å angripe Norge, bekreftet den 7. april da Ulrich besøkte den danske legasjonen som kunne fortelle at flåten i Stettin skulle opp til Danmark og Norge.Bjørn Bjørnsen omtaler Stang flere ganger i boka Det utrolige døgnet fra 1999.
 1940–1945 sentraladministrasjonen i Oslo

 Se også 
 Stang (slekt)
 Stang (slekt fra Halden)

 Referanser 

Kategori:Personer fra Stavanger kommune
Kategori:Norske diplomater
Kategori:Nordmenn fra andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen